**Edgaras Ulanovas**|  |
| Asmeniniai duomenys |
| Gimimo data | 1992 m. sausio 7 d. (32 metai) |
| Gimimo vieta | Kaunas, Lietuva |
| Ūgis | 1,99 m |
| Svoris | 99 kg |
| Pravardė | Ulė |
| Klubas |
| Dabar žaidžia | Kauno „Žalgiris" |
| **Pozicija** | Lengvasis krašto puolėjas |
| Profesionalūs klubai |
| 2008–20092009–20102010–20112011–20122012–201320132013–20142014–20202020–20212021– | Kauno „Aisčiai-KKM" (NKL)Jonavos „SK-Triobet" (NKL)Kauno „Žalgiris-2" (NKL)→Kauno „Baltai"→Pasvalio „Pieno Žvaigždės"→Panevėžio „Lietkabelis"→Klaipėdos „Neptūnas"Kauno „Žalgiris"Stambulo „Fenerbahçe"Kauno „Žalgiris" |  |
| Šalies rinktinė |
| 2017- | Lietuva Lietuva |  |
|  |

**Edgaras Ulanovas** (g. 1992 m. sausio 7 d. Kaune) – Lietuvos krepšininkas, žaidžiantis Kauno „Žalgirio" krepšinio klube. Gali žaisti abejose puolėjo pozicijose.

Krepšininko karjera
-------------------

Gimė ir augo Kaune. 2008 m. Iš Kauno krepšinio mokyklos (KKM) persikėlė žaisti į Nacionalinės krepšinio lygos komandą Kauno „KKM-Aisčiai", tuo metu treniruotą Kazio Maksvyčio. 2009 m. pasirašė sutartį su Jonavos „Triobet".

2010 m. rugpjūčio 10 d. pasirašė ilgalaikę sutartį su Kauno „Žalgiriu", 2010–2011 m. sezone žaidė klubo dublerių komandoje Kauno „Žalgiris-2".

### Karjera nuomos pagrindais

2011–2012 m. sezoną nuomos pagrindais praleido Kauno „Baltų" klube, su kuriuo debiutavo Lietuvos krepšinio lygoje (LKL).

2012 m. rugpjūčio 18 d. buvo paskolintas Pasvalio „Pieno žvaigždžių" komandai. 2012 m. gruodžio 18 d. paliko klubą abipusiu susitarimu.

2013 m. sausio 2 d. buvo paskolintas Panevėžio „Lietkabeliui" iki sezono pabaigos.

2013 m. rugsėjo 2 d. vienam sezonui paskolintas Klaipėdos „Neptūnui", treniruotam Kazio Maksvyčio. Su komanda žaidė LKL, Europos Taurės ir VTB turnyruose. 2014 m. balandžio 25 d. kartu su Liubercų „Triumph" gynėju Dmitrijumi Kulaginu buvo pripažintas VTB lygos 2013–2014 m. sezono geriausiu jaunuoju krepšininku, taip pat buvo paskelbtas lygos geriausiu jaunuoju krepšininku vasario ir kovo mėnesiais. „Neptūnui" sezonas tapo istoriškai sėkmingu, pirmą kartą pasiekus LKL finalą (serijoje 2–4 nusileista Kauno „Žalgiriui"). Finalo serijos metu Ulanovas fiksavo 9.6 taško, 4.3 atkovoto kamuolio ir 12 naudingumo balų rodiklius.

### Debiutas Eurolygoje

2014 m. rugpjūčio 6 d. oficialiai pranešta, kad Ulanovas prisijungs prie Kauno „Žalgirio" komandos. 2014–2015 m. sezone pirmą kartą tapo LKL čempionu, „Žalgiriui" finalo serijoje 4–0 įveikus Vilniaus „Lietuvos rytą". 2015 m. liepos 20 d. pratesė sutartį su „Žalgiriu" vienam sezonui. 2016 m. gegužės 3 d. pasirašė naują trejų metų (2+1) trukmės sutartį.

2016–2017 m. sezone išrinktas naudingiausiu Karaliaus Mindaugo taurės (KMT) finalo žaidėju, „Žalgiriui" laimėjus prieš Panevėžio „Lietkabelį" rezultatu 84-63. Taip pat buvo pripažintas LKL finalų naudingiausiu žaidėju, serijoje prieš „Lietkabelį" vidutiniškai rinkęs po 11.2 taško, 5.8 atkovoto kamuolio, 2.6 rezultatyvaus perdavimo bei 19.4 naudingumo balo per rungtynes.

2017–2018 m. sezono KMT finale „Žalgiriui" laimėjus prieš Vilniaus „Lietuvos rytą" rezultatu 81-62, antrą kartą iš eilės pripažintas naudingiausiu finalo žaidėju. Su „Žalgiriu" po 19 metų pertraukos pateko į Eurolygos atkrintamąsias varžybas, kur ketvirtfinalio serijoje 3–1 buvo eliminuotas Graikijos Pirėjo „Olympiacos" klubas, tačiau pusfinalyje Belgrade 76-67 nusileista Stambulo „Fenerbahçe" komandai. Rungtynėse dėl trečios vietos prieš Maskvos „CSKA", laimėtose rezultatu 79-77, pelnė 14 taškų.

2018 m. birželio 30 d. pasirašė naują dvejų metų (1+1) sutartį su Kauno „Žalgiriu". 2018–2019 m. sezone komanda Eurolygoje antrus metus iš eilės pateko į atkintamąsias, kur ketvirtfinalio serijoje 1–3 pralaimėjo Stambulo „Fenerbahçe" klubui. Komanda apgynė LKL čempionų titulą, o Ulanovas buvo pripažintas naudingiausiu finalų žaidėju, serijoje prieš „Rytą" vidutiniškai rinkęs po 13.7 taško, 5.3 atk. kamuolio, 2.2 rez. perdavimo ir 20 naud. balų. 2019–2020 m. sezone trečią sykį pripažintas naudingiausiu KMT finalo žaidėju.

### Karjera užsienyje

2020 m. liepos 9 d. pasirašė dvejų metų sutartį su Turkijos Stambulo „Fenerbahçe" klubu..
Nepaisant individualiai silpno sezono Stambule (vid. 19 minučių ir 4.5 taško per rungtynes Eurolygoje), komanda pateko į Eurolygos atkrintamąsias. 2021 m. birželio 11 d. Ulanovas paliko klubą abipusiu susitarimu.

### Grįžimas į „Žalgirį"

2021 m. liepos 10 d. grįžo į Kauno „Žalgirį" ir pasirašė vienerių metų sutartį. 2022 m. balandžio 10 d. su „Žalgiriu" pasirašė naują dvejų metų sutartį.

Lietuvos jaunimo ir vyrų krepšinio rinktinės
--------------------------------------------

2015 m. Ulanovas pateko į išplėstinį Lietuvos vyrų krepšinio rinktinės kandidatų sąrašą, tačiau nebuvo pakviestas į rinktinės stovyklą. 2016 m. pateko į rinktinės kandidatų sąrašą ir į pagrindinį rinktinės dvyliktuką 2016 m. vasaros olimpinėms žaidynėms, tačiau prieš turnyrą patyrė čiurnos traumą ir dvyliktuke buvo pakeistas Vaido Kariniausko.
2017 m. pateko į Lietuvos rinktinės kandidatų sąrašą ir su komanda debiutavo tų metų Europos vyrų krepšinio čempionate, rungtynėse prieš Sakartvelo rinktinę pelnydamas 7 taškus. Lietuvos rinktinė grupių etape finišavo 1-oje vietoje, tačiau aštuntfinalyje nusileido Graikijai. Ulanovas čempionate rinko 7.2 taško, 2.2 atkovoto kamuolio, 1.3 rezultatyvaus perdavimo ir 6 naudingumo balų rodiklius.
2019 m. atstovavo Lietuvai Pasaulio krepšinio čempionate Kinijoje, kuriame rinktinė neįveikė aštuntfinalio barjero pralaimėdama Prancūzijai. Ulanovas čempionate rinko po 7.2 taško, 3,4 atkovoto kamuolio, 2.2 rezultatyvaus perdavimo ir 8.2 naudingumo balo.

Asmeninis gyvenimas
-------------------

2021 m. Birželio 26 d. Ulanovas tapo krepšinio portalo „Basketnews" dalininku įsigydamas 15% akcijų.

Pasiekimai
----------

* 2008 m. Europos vyrų U16 čempionato čempionas.
* 2010 m. Europos vyrų U18 čempionato čempionas.
* 2011 m. Europos vyrų U19 čempionato čempionas.
* 2010 m. Europos vyrų U20 čempionato čempionas.
* 2012 m. Europos vyrų U20 čempionato starto penketo žaidėjas.
* 2010 m. NKL vicečempionas (Jonavos „SK-Triobet-Malsta")
* 2012 m. NKL trečios vietos laimėtojas (Kauno „Žalgiris-2")
* 2014 m. VTB Vieningosios lygos geriausias jaunasis krepšininkas (kartu su Dmitrijumi Kulaginu)
* 2015 m. LKF taurės turnyro finalo naudingiausias žaidėjas.
* 2018 m. Eurolygos trečios vietos laimėtojas.
* 2017, 2019 m. Lietuvos krepšinio lygos finalo serijos naudingiausias žaidėjas.
* 2015, 2016, 2017, 2018, 2019, 2020, 2023 m. Lietuvos krepšinio lygos čempionas.
* Karaliaus Mindaugo taurės laimėtojas: 2017, 2018, 2020, 2022, 2023 m.
* Karaliaus Mindaugo taurės finalo serijos naudingiausias žaidėjas: 2017, 2018, 2020, 2023 m.

Dalyvavimas čempionatuose
-------------------------

| Čempionatas | Rinktinės vieta | Vid. minučių | Vid. taškai | 0Vid. atk. kamuoliai0 | 0Vid. rez. perdavimai0 | 02tšk. taikl.0 | 03tšk. taikl. | Baud. m. taikl. 0 |
| --- | --- | --- | --- | --- | --- | --- | --- | --- |
| **Pasaulio čempionatai** |
| Kinija 2019 | **9** | 22,1 | 7,2 | 3,6 | 2,2 | 63,2 % | 0 % | 85,7 % |
| **Žemyno čempionatai** |
| Europa 2017 | **9** | 18,8 | 7,2 | 2,2 | 1,3 | 58,8 % | 37,5 % | 93,3 % |

Šaltiniai
---------

1. ↑  Edgaras Ulanovas, *basketnews.lt*
2. ↑  „„Žalgirio" dublerius papildys Ulanovas, Čižauskas, Čepukaitis". *basketnews.lt*. 2010-08-10. Nuoroda tikrinta 2023-04-06.
3. ↑  „Ulanovas rungtyniaus „Pieno žvaigždėse"". *basketnews.lt*. 2012-08-18. Nuoroda tikrinta 2023-04-06.
4. ↑  „„Pieno žvaigždės" nutraukė sutartis su trimis krepšininkais ir pasirašė kontraktą su Vasiliausku". *basketnews.lt*. 2012-12-18. Nuoroda tikrinta 2023-04-06.
5. ↑  „„Lietkabelyje" – šeštas „Žalgirio" paskolintas žaidėjas". *basketnews.lt*. 2013-01-02. Nuoroda tikrinta 2023-04-06.
6. ↑  „„Žalgiris" skolina Ulanovą „Neptūnui"". *basketnews.lt*. 2013-09-02. Nuoroda tikrinta 2023-04-06.
7. ↑  „Edgaras Ulanovas – geriausias VTB lygos jaunasis krepšininkas". *15min.lt*. 2014-04-25. Nuoroda tikrinta 2023-04-06.
8. ↑  „Kulaginas ir Ulanovas – geriausi jaunieji Vieningosios lygos krepšininkai". *basketnews.lt*. 2014-04-25. Nuoroda tikrinta 2023-04-06.
9. ↑  „Pagrindinę „Žalgirio" sudėtį papildys Ulanovas ir Kariniauskas". *basketnews.lt*. 2014-08-06. Nuoroda tikrinta 2023-04-06.
10. ↑  „E.Ulanovas, S.Vene, V.Lipkevičius ir K.Vecvagaras lieka „Žalgiryje"". *zalgirioklubas.lt*. 2015-07-20. Nuoroda tikrinta 2023-04-06.
11. ↑  „Kauno „Žalgiris" pratęsė sutartį su Edgaru Ulanovu". *zalgiris.lt*. 2016-05-03. Nuoroda tikrinta 2023-04-06.
12. ↑  „Kauno „Žalgiris" išlaikė vieną lyderių: E.Ulanovas lieka Kaune". *zalgiris.lt*. 2018-06-30. Nuoroda tikrinta 2023-04-06.
13. ↑  „Oficialu: E.Ulanovas keliasi į „Fenerbahče" ekipą". *krepsinis.net*. Nuoroda tikrinta 2020-07-10.
14. ↑  „Laisvasis agentas: Edgaras Ulanovas nebeatstovaus „Fenerbahče" klubui". *basketnews.lt*. 2021-06-11. Nuoroda tikrinta 2023-04-06.
15. ↑  „Ulanovas grįžta į „Žalgirį"". *basketnews.lt*. Nuoroda tikrinta 2021-07-10.
16. ↑  „„Žalgiris" pratęsė sutartis su E.Ulanovu ir L.Lekavičiumi". *lkl.lt*. 2022-04-10. Nuoroda tikrinta 2023-04-06.
17. ↑  „Į naują BasketNews projektą investavęs Ulanovas – apie galimą sugrįžimą į „Žalgirį" ir sveikatos būklę". *basketnews.lt*. 2021-06-26. Nuoroda tikrinta 2023-05-21.
18. ↑  „Ulanovas: „Naudingiausio žaidėjo titulą galėjo pelnyti bet kas" (video)". *basketnews.lt*. Nuoroda tikrinta 2020-07-10.

Nuorodos
--------

* Eurolygos profilis (anglų k.)

|  |  |  |  |  |  |  |
| --- | --- | --- | --- | --- | --- | --- |
| 

| Ž • A • RKauno „Žalgirio" sudėtis |
| --- |
|  |
| Treneris: Andrea Trinchieri |
|  |
| 
*2* Evans · *4* Lekavičius · *8* Hayes · *9* Giedraitis · *10* Šmits · *12* Montvila · *15* Birutis · *16* Lukošiūnas · *26* Sumner · *31* Butka · *33* Dimša · *35* Lavrinovičius · *45* Manek · *51* Butkevičius · *92* Ulanovas |  |

 |